Diari Oficial de la Generalitat Valenciana


Sumari del DOGV 9290, del 03-03-2022 (2022/1658)

RESOLUCIÓ de 25 de febrer de 2022, de la Direcció General de l'IVACE, per la qual es modifiquen els terminis de justificació dels projectes aprovats en el marc de la Resolució de 18 de desembre de 2020, del president de l'IVACE, per la qual es convoquen subvencions per a projectes de Creació d'Empreses de Base Tecnològica (CREATEC-CV), amb càrrec al pressupost de l'exercici 2020, amb cofinançament de la Unió Europea a través del FEDER.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1658


Data del document
:   25-02-2022

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de febrer de 2022, de la Direcció General de l'IVACE, per la qual es modifiquen els terminis de justificació dels projectes aprovats en el marc de la Resolució de 18 de desembre de 2020, del president de l'IVACE, per la qual es convoquen subvencions per a projectes de Creació d'Empreses de Base Tecnològica (CREATEC-CV), amb càrrec al pressupost de l'exercici 2020, amb cofinançament de la Unió Europea a través del FEDER. [2022/1658]  
  
  
Per Resolució de 18 de desembre de 2020, del president de l'Institut Valencià de Competitivitat Empresarial (IVACE), van ser convocades unes subvencions per a projectes de Creació d'Empreses de Base Tecnològica (CREATEC-CV), amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional (DOGV 8982, 23.12.2020). L'article 9.3 de l'esmentada convocatòria, Terminis d'execució, justificació i de validesa de justificants de despesa i pagament, estableix que:  
«a) El projecte s'haurà de desenvolupar amb posterioritat a la data de sol·licitud i fins al 31 de març de 2022, entenent-se que s'ha iniciat una vegada que s'haja produït el primer compromís de despesa ferma i irreversible.  
b) Seran subvencionables les despeses incorregudes en la realització del projecte, sempre que la data del justificant de despesa es trobe compresa en el període indicat en l'apartat anterior.  
c) S'admetran els pagaments realitzats amb posterioritat a la data de sol·licitud i fins a la data de justificació del projecte.  
d) La justificació de l'execució del projecte haurà de presentar-se amb data límit 28 d'abril de 2022.»  
L'Àrea d'Empreses i Associacions de l'IVACE, en data 8 de febrer de 2022, ha informat que després de la concessió de les ajudes del programa CREATEC-CV de l'exercici 2020, s'ha constatat que la data límit de justificació dels projectes, 28 d'abril de 2022, no permet que les empreses puguen haver realitzat el pagament de les cotitzacions a la Seguretat Social dels recursos humans imputats al projecte del mes de març de 2022, ja que aquest s'efectua de manera automàtica, en cas de domiciliació, l'últim dia del mes següent al mes de referència, això és, el 30 d'abril de 2022. En conseqüència, es proposa l'ampliació de la data límit de justificació dels projectes i de validesa dels justificants de pagament fins al 4 de maig de 2022.  
En virtut de l'esmentat més amunt, i de conformitat amb el que disposa la disposició final primera, de desenvolupament i execució de la resolució de convocatòria per la qual es delega en la persona titular de la Direcció General de l'IVACE la facultat de dictar les resolucions necessàries per al desenvolupament, eficàcia i execució d'aquesta convocatòria, resolc:  
  
Modificar l'article 9.3 de la Resolució de 18 de desembre de 2020, del president de l'Institut Valencià de Competitivitat Empresarial (IVACE), per la qual es convoquen subvencions per a projectes de Creació d'Empreses de Base Tecnològica (CREATEC-CV), amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional (DOGV 8982, 23.12.2020), quant als terminis i les dates límit de validesa de justificants de pagament, i de justificació previstes, i la seua redacció queda com segueix a continuació:  
«3. Terminis d'execució, justificació i de validesa de justificants de despesa i pagament.  
a) El projecte s'haurà de desenvolupar amb posterioritat a la data de sol·licitud i fins al 31 de març de 2022, entenent-se que s'ha iniciat una vegada que s'haja produït el primer compromís de despesa ferma i irreversible.  
b) Seran subvencionables les despeses incorregudes en la realització del projecte, sempre que la data del justificant de despesa es trobe compresa en el període indicat en l'apartat anterior.  
c) S'admetran els pagaments realitzats amb posterioritat a la data de sol·licitud i fins a la data de justificació del projecte.  
d) La justificació de l'execució del projecte s'haurà de presentar amb data límit 4 de maig de 2022.»  
  
Contra aquesta resolució no podrà interposar-se cap recurs, de conformitat amb el que disposa l'article 32.3 de Llei 39/2015, d'1 d'octubre, del procediment administratiu comú de les administracions públiques.  
  
València, 25 de febrer de 2022.- La directora general de l'VACE: Júlia Company Sanus.